Евтим Евтимов
Къде е?

chitanka.info

Половин луна изгрява над горите,

другата й част сега

къде е?

Може би зад облака е скрита?…

Продължава тя над мен да грее,

но — наполовина,

ах, наполовина,

само с половина добрина,

с половин душа мълчи отсреща.

Тъй прилича на жена,

от която някой

е откраднал

нещо.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.